钦定古今图书集成/理学汇编/字学典/第092卷 > 《唐李嗣真书后品》 > 中下品七人
## 钦定古今图书集成/理学汇编/字学典/第092卷 > 《唐李嗣真书后品》 > 中下品七人

孙皓、　　　张超，　　　谢道韫、　　宗炳

《宋文帝》·　　《齐高帝·　　谢灵运》

右：孙皓吴人，酣畅，骄其家室，虽欲矜豪，亦复平矣。张如郢中少年，乍入京辇，纵有才辨，盖亦可知。谢道韫是凝之之妻，雍容和雅，芬馥可翫。宋帝有子敬，风骨超纵狼籍，翕焕为美，康乐往往惊遒。齐帝时时合兴，知慕韩、彭之《豹变》，有异张、桓之拾青。宋文放逸屈慑，颇敩康、许，量其直置孤梗，是灵运之流也。

评曰：古之学者，皆有规法，今之学者，但任胸怀，无自
然之逸气，有师心之独任。偶有能者，时见一斑，忽不
悟者，终身瞑目。而欲乘款段度越骅骝，斯亦难矣！吾
当告勉夫后生，然自古叹知音者希，可为绝弦也。
赞曰：“西岳张昶，江东阮研。银鹰贞白，铁马桓元。卫杜
花散，安康绮鲜。元昌柬之，名后身先。”